Így csempésztek Bibliát a vasfüggöny országaiba
Egy 20. századi hitvalló lenyűgöző élettörténete: Richard Wurmbrand beszél megtéréséről és börtönéveiről Fulton J. Sheen amerikai érseknek. Tanúságot tesz arról, hogyan tapasztalta meg a börtönben a Biblia igazságát, Krisztus jelenlétét és a sátán gyűlöletét. Utal a marxizmus és Karl Marx sátánista kapcsolatára. Végül elmondja, mivel érdemelte ki a kommunistáktól „a világ egyik legrafináltabb csempésze” kitüntető megjelölést.
17 perces videó magyar felirattal; kattints ide!
(A felirat automatikus vagy a cc gombbal előhívható)
Címkék: Fulton J. Sheen, vasfüggöny
A szöveg egyházi jóváhagyással rendelkezik. Leo O’Reilly, az írországi Kilmore Egyházmegye püspöke, illetve a Vatikán Hittani Kongregációja által. Direction For Our Times – Heaven Speaks About Addictions directionforourtimes.org
Kedves apostol! Nekem kell adnod a függőségedet.
Sosem jó túlságosan kötődni valamihez, ami eltompítja a szeretet iránti képességedet. Most nézz a lelkedbe! Úgy fogod találni, hogy visszanézek rád. Tudod, hogy már jó ideje arra kérlek, tedd félre az életedből ezt a függőséget. Ezt már régóta tudod. Tudod, hogy egy nap meg kell tenni. Nos, az az egy nap a mai.
Legkedvesebb apostolom! El fogom venni ezt a függőséget tőled. Meg fogom ezt tenni, HA HAGYOD. De ehhez el kell fogadnod a lelked legmélyén a kegyelmemet. Én fogom elvégezni az összes kemény munkát, amitől te félsz. A jelenben fogsz maradni, minden pillanatát megéled majd, és elég kegyelmet kapsz Tőlem ahhoz, hogy kilábalj ebből a függőségből. Ez az Én akaratom.
Szent Barnabás:
Vedd észre, hogy Jézus apostolának hív téged. Arra kér, hogy szolgáld Őt. Ne kövesd el azt a hibát, hogy azt gondolod, valaki máshoz beszél. Hozzád beszél. A Királyságban munka van számodra. Szenvedtél, ez igaz. Mind szenvedünk földi időnk alatt. De Jézus minden sebet meg tud gyógyítani.Megpróbálod meggyógyítani magad. Megpróbálod jobban érezni magad. De nem csinálhatod ezt egyedül, és a gyógyulás, amit a testednek és a lelkednek ajánlasz, csak még betegebbé tesz.
Jézus elküldi neked a Szentlelket, aki megvilágosít, bátorságot és erőt önt beléd. Jézus már helyet készített számodra a mennyben. Én oda tudok menni erre a helyre és látom, mert itt van. Mi nem hazudunk. Mi csak az igazsággal foglalkozunk. Szeretném, ha most csendben Jézus előtt ülnél, az igazság lelkében, és hagynád, hogy Jézus elmondja neked, hogy a függőséged probléma.
Szeretnék arról az árról mesélni neked, amit azért fizetsz, hogy megtartsd a függőséget, mint barátodat. És ez az, ahogyan látod, ugye? Azt gondolod, hogy ez a függőség jó dolog neked, vigasztalás, kompenzáció azért a fájdalomért, amitől szenvedtél.
Assisi Szent Klára:
Milyen boldog vagyok, hogy beszélhetek veled! Klára vagyok, és arra szeretnélek bátorítani, hogy tedd meg az első lépést. Az első lépés, amit muszáj megtenned ahhoz, hogy szabad légy a függőségtől, ez: emeld szemeidet Jézusra, és mondd: “Uram, segíts, egyedül nem tudom ezt végigcsinálni!”.
Mennyire felvidítja Jézust ez az ima! Mennyire dobog a szíve az örömtől, hogy valaki magától elismerte az Ő erejét és az Ő szeretetét. Látod, kedves barátom, amikor így kiáltasz hozzá, melyben bízol az Ő feléd való szeretetében és kegyelmében. Azt mondd: “Igen Uram, követtem el hibákat, de tudom, hogy a te felém való szereteted csorbítatlan”.
Szent András:
A lélek a hozzáadott súlyt használja fel arra, hogy igazolja a függőséget. “Azért használom ezt a függőséget, mert annyira rendkívüli és fájdalmas keresztet hordozok”. Ez az érvelés torzult. Kedves apostol, ez nem fog nálad működni. Mostantól kezdve nem fog nálad működni.
A való életben is barátok voltak ezek a szentek
"Ha tudná, mennyire javára válik a léleknek a szenvedés...!"
Címkék: függőség, házasságtörés, megcsalás, Üzenet a mennyből
Mi, keresztények Istenben élünk. Pál apostol azt mondta az athénieknek: "Benne élünk, mozgunk és vagyunk" (ApCsel 17,28). Isten gondviselő szeretete vesz körül bennünket. Ez a szeretet megőrzi szívünket a rossztól, ezért nem szabad nyugtalannak lennünk. Ez azonban nem jelenti azt, hogy mentesülünk a gonosz lélek támadásaitól.
Ha bűnökkel vagy okkult cselekedetekkel teret adunk neki, akkor megkötöz bennünket egészen addig, amíg el nem hagyjuk a rosszat. A gonosztól való szabadulásról szól a szabadító – szeminárium. A gonosztól való szabadulás azért fontos, mert aki nem szabadul meg, az nemcsak rabságban él, hanem életének romlását is tapasztalja. Ez a romlás tönkre teszi a személyiséget, a hitet, a szeretetet, a kapcsolatokat, felborítja az erkölcsi értékrendet, és elszakít Istentől.
Az ember nem élhet boldogan abban, ami beteggé teszi, ami szorongásokat idéz elő benne, és emberi kapcsolatait megrontja. Erről a sátáni munkáról sokat tudnának beszélni az ideg-és elmekórházak lakói. A szorongások, kényszerképzetek, súlyos depressziók valahol elkezdődtek. Valahol elindult egy folyamat, amely nem Jézustól való volt, hanem a gonosztól eredt, és folyamatosan pusztította az embert. Ezért fontos a gonosztól való szabadulás!
Már csírájában meg kell találnunk azokat a gyökereket, amelyek eltávolítanak Istentől és az egészséges személyiségtől. Ha megtaláltuk a gyökereket és megszabadultunk, akkor ezt tovább kell adnunk. Amit tanulunk, azért felelősek vagyunk. Segíteni kell azokon, akik bajba kerültek. Fel kell ismerni feladatunkat - ami az első keresztényeknél olyan természetes volt -, hogy a gonoszt elűzzük onnan, ahol tevékenysége megnyilvánul. Jézus hármas küldetést kapott az Atyától: Isten Országának hirdetését, a betegek gyógyítását, a gonosz lélektől való szabadítást. Mennybemenetele előtt ezt a hármas küldetést rábízta a benne hivőkre (Mk 16). Jézus azt akarja, hogy légy pásztora a körülötted élőknek!
A farkasok, amelyek fenyegetik Jézus bárányait, nagyon sokan vannak. Ezt Jézus előre látta. Azt mondta:"Úgy küldelek titeket, mint a juhokat a farkasok közé" (Mt 10,12). Ha a pásztor nem védi meg a juhokat, akkor a "farkas elragadja és szétkergeti őket" (Jn 10,12). A "farkas" szándéka a rombolás. Minden eszközt felhasznál arra, hogy az embereket beteggé, szeretetlenné, gyűlölködővé, reménytelenné, szorongóvá, keserűvé, bosszúállóvá, gyilkossá tegye. Ez a "farkas" a gonosz lélek, aki gyűlöli az embert. Minden kereszténynek fel kell vennie vele szemben a harcot.
Jézus azért jött, hogy az embereket szabaddá tegye a gonosz rabságából és elvezessen az Atya országába. Jézus vezetésével fel lehet szabadulni a gonosz minden megkötözöttsége alól és le lehet győzni a gonosz minden támadását. Hisszük, hogy a mai korban is lehet evangéliumi életet élni. Hisszük, hogy a Szentlélek által ma is meg lehet tapasztalni Isten közelségét – ahogy az első keresztények megtapasztalták - és azt a bőséges életet, amit Jézus megígért. „Én azért jöttem, hogy életük legyen és bőségben legyen” (Jn 10,10).
Könyvemet testvéreim kérésére írtam meg. Sokan szerettek volna eljönni a szabadító szeminárium nyolc-hetes lelki gyakorlatára, de elfoglaltságaik miatt nem tudtak. Ezért kérték, hogy írjam le az előadásokat. Ebből született meg ez a munka-füzet, amiből könyv alakult. Hozzá kapcsoltam a Szentírás megfelelő részeit és az egyházatyák írásaiból néhány idézetet. Erősen támaszkodtam a forrásmunkákra, főleg MacNutt: "Szabadíts meg a gonosztól" című könyvére.
Minden szabadító ima hirdeti, hogy Jézus az Isten Fia, akinek van hatalma szabaddá tenni, és új életet adni. Aki megtapasztalja a belső szabadság örömét, az tanúságot tesz arról hogy Jézus ma is él, és közel van hozzánk az Isten Országa! (Lk 10,3,9)
(Részlet Katona István atya Űzd el a farkasokat Pásztor! c. művéből)
Ne maradj le cikkeinkről! Csatlakozz Facebook-csoportunkhoz ITT!
Címkék: ördögűzés, szabadító ima
A csirke te vagy, bűneid a legyek
Drasztikus fotó, de lelki értelemben sokan így néznek ki
A cikkért kattints IDE.
(A 33 éves Victor Calmon az újszülött gyermeke, Ivan mellett imádkozik. A kép július végén készült, a brazíliai Hospital Praia da Costa kórházban. Forrás: Aleteia / Katolikus Válasz)
"Egy férfiről és egy nőről van szó, és nem egy férfiről és egy háremről, mint az iszlámban!"
A kiváló szónok, Palkó Julián ferences atya örökérvényű szentbeszéde.
dátum: október 07, 2018 Nincsenek megjegyzések:
Itt az elhallgatott igazság a házasságról
Mészáros Ádám házassági tanácsadó, a PPKE tanára készítette az alábbi sokkoló videót:
Hasznos párkapcsolati cikkek: https://drmeszarosadam.hu/
Címkék: Mészáros Ádám
Döbbenetesen jó magyar rövidfilm - Érdemes megnézni!
Nemzetközi sikert ért el Tóth Barnabás alkotta 12 perces rövidfilm a Montreali Filmfesztiválon, bezsebelték a Filmkritikusok díját, a Friss Hús fesztivál közönségdíját, AISFF közönségdíjat kapott Szöulban és a legjobb kisfilm lett egy indianapolisi fesztiválon. A Pogány Judit és Kovács Zsolt alakította idősödő házaspár mindennapi életébe tekinthetünk be, amint egy autóval a kórházba próbálnak eljutni, a forgalmas fővárosban. A film, hossza ellenére rendkívül élvezhető és tanulságos, megéri rászánni 12 percet és végignézni. Ha tetszett, oszd meg ismerőseiddel is!
Címkék: halál utáni élet, házasság
Megpróbáltatások...
"Mindannyian kerülünk olyan helyzetbe életünk során, amikor talán úgy érezzük , nincs tovább , mindennek vége. Megtapasztaljuk a lélek koromsötét éjszakáját . Nehéz akkor meglátni , hogy az idő jó orvos, a legtöbb sebet begyógyítja . Ki kell tartanunk , mert azt tapasztaljuk ha a szenvedésen átvergődünk, másként látjuk az életet: bizonyos dolgok , az örök értékek , a kapcsolataink felértéklődnek, a pelyvát pedig elhordja a szél ."